Zápis detí do Materskej školy Maršová – Rašov na školský rok 2026/2027
Na predprimárne vzdelávanie  v materských školách sa prijímajú deti podľa § 59 až §59b zákona č. 245/2008 Z.z. o výchove a vzdelávaní ( školský zákon) a o zmene a doplnení  niektorých zákonov v znení neskorších predpisov ( ďalej len „školský zákon“). 
Dieťa sa do materskej školy prijíma na základe  prihlášky na vzdelávanie v materskej škole.
Termín podania prihlášky je: od 1. mája do 31. mája 2026
Prihláška sa podáva elektronicky na:  https://eprihlasky.iedu.sk/ 
Presný video postup  podania prihlášky do materskej ministerstvo ešte pripravuje. 
Postup ako sa zaregistrovať a prihlásiť  do systému ePrihlášky  na:
 https://eprihlasky.iedu.sk/Pomoc-a-podpora/Materske-skoly#videonavody
Zákonný zástupca dieťaťa alebo zástupca zariadenia ako prílohu k prihláške prikladá aj potvrdenie o zdravotnej spôsobilosti dieťaťa od pediatra, ktorého súčasťou je aj údaj o povinnom očkovaní dieťaťa.
Podmienky prijímania dieťaťa do materskej školy:
Na predprimárne vzdelávanie sa prednostne prijímajú deti, pre ktoré je plnenie predprimárneho vzdelávania povinné, a následne deti, ktoré majú právo na prijatie na predprimárne vzdelávanie.
Právo na prijatie na predprimárne vzdelávanie majú všetky deti, ktoré dovŕšia tri roky veku  do 31.8.2026 
Pre dieťa, ktoré dosiahlo 5 rokov veku do 31.8. 2026 je predprimárne vzdelávanie POVINNÉ. Povinné predprimárne vzdelávanie plní dieťa podľa trvalého bydliska, ak sa rodič nerozhodne inak.
V prípade zvýšeného záujmu zákonných zástupcov o prijatie detí do materskej školy, riaditeľka školy pri prijímaní uprednostní:
· deti, ktoré je plnenie predprimárneho vzdelávania povinné, podľa miesta trvalého bydliska,
· deti, ktoré pokračujú v plnení povinného predprimárneho vzdelávania,
· deti, ktoré dovŕšili 3 roky veku
· deti, ktoré majú súrodencov v MŠ.
Na predprimárne vzdelávanie sa prijíma dieťa od troch rokov veku , výnimočne možno prijať  dieťa od dovŕšenia dvoch rokov veku, ak zvláda základné sebaobslužné úkony  a materská škola má kapacitné možnosti na prijatie dieťaťa a materiálno-technické, priestorové a personálne zabezpečenie.
Riaditeľka školy vydá rozhodnutie o prijatí dieťaťa na predrpimárne vzdelávanie do 30.júna 2026

Vážení rodičia,
V zmysle zákona č. 305(2013 Z.z. o elektronickej pdoobe výkonu verejnej moci a o zmene a doplnení niektorých zákonov (zákon e-Govemmente) Vám oznamujeme, že rozhodnutia vydané MŠ Maršová – Rašov 1, na ktoré sa vzťahuje všeobecný predpis o správnom konaní v zmysle zákona č. 71/1967 Zb., Vám budú  zasielané do elektronickej schránky spôsobom do vlastných rúk.
Rozhodnutia budú autorizované kvalifikovaným podpisom vytvoreným s použitím  mandátneho certifikátu a s pripojenou elektronickou časovou pečiatkou.
V prípade, že nemáte aktivovanú elektronickú schránku na doručovanie, rozhodnutia Vám budú doručené formou listinného rovnopisu, ktorého súčasťou bude doložka o autorizácií v zmysle Vyhlášky č. 85/2018 Z.z. Úradu podpredsedu vlády SR pre investície a informáciu, ktorou sa ustanovuje podrobnosti o spôsobe vyhotovenia a náležitostiach listinného rovnopisu elektornického úradného dokumentu.
